Document ID: 32004D0625

KOMISJONI OTSUS,
26. august 2004,
millega muudetakse otsust 2003/526/EÜ Saksamaal Saarimaal kohaldatavate sigade katku kontrollimeetmete lõpetamise suhtes ning Slovakkia selle ala laiendamise suhtes, kus kohaldatakse sigade katku kontrollimeetmeid
(teatavaks tehtud numbri K(2004) 3241 all)
(EMPs kohaldatav tekst)
(2004/625/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, (1) eriti selle artikli 10 lõiget 4,
ning arvestades järgmist:
(1)
Sigade katku esinemise tõttu teatavates liikmesriikides võttis komisjon inter alia vastu 18. juuli 2003. aasta direktiivi 2003/526/EÜ, milles käsitletakse sigade katku vastaseid kaitsemeetmeid teatavates liikmesriikides, (2) millega kehtestati teatavad tauditõrje lisameetmed.
(2)
Saksamaal Saarimaal on olukord seoses sigade katkuga märgatavalt paranenud. Seetõttu ei kohaldata enam direktiiviga 2003/526/EMÜ vastuvõetud meetmeid Saarimaa suhtes.
(3)
Slovakkias avastati hiljuti sigade katk metssigadel Lučeneci piirkonnas, kus varem seda taudi ei esinenud.
(4)
Seetõttu tuleb otsust 2003/526/EMÜ vastavalt muuta.
(5)
Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/526/EÜ lisa muudetakse järgmiselt.
1)
I osa punktis 1 “Saksamaa” jäetakse välja alapunkt C “Saarimaa”.
2)
II osa tekst asendatakse järgmise tekstiga:
“Slovakkia alad, millele on viidatud artiklites 2, 3, 5, 7 ja 8:
Järgmiste piirkondade veterinaar- ja toiduametid (DVFA): Trnava (sh Piešťany, Hlohoveci ja Trnava piirkond); Levice (sh Levice piirkond); Nitra (sh Nitra ja Zlaté Moravce piirkond); Topoľčany (sh Topoľčany piirkond); Nové Mesto nad Váhom (sh Nové Mesto nad Váhomi piirkond); Trenčín (sh Trenčíni ja Bánovce nad Bebravou piirkond) Prievidza (sh Prievidza ja Partizánske piirkond); Púchov (sh Púchovi ja Ilava piirkond); Žiar nad Hronom (sh Žiar nad Hronomi, Žarnovica ja Banská Štiavnica piirkond); Zvolen (sh Zvoleni ja Detva piirkond); Banská Bystrica (sh Banská Bystrica ja Brezno piirkond); Lučenec (sh Lučeneci ja Poltári piirkond).”
Artikkel 2
Käesolev otsus on adresseeritud liikmesriikidele.
Brüssel, 26. august 2004

Labels: 0
18
6